INTER RAO Lietuva

„INTER RAO Lietuva“ (AB „INTER RAO Lietuva“) – buvusi Lietuvos energetikos kompanija, kontroliuojama Rusijos energetikos konglomerato „Inter RAO“, dirbusi Lietuvos, Latvijos, Estijos ir Lenkijos elektros energijos rinkose. Kompanijos būstinė buvo įsikūrusi Vilniuje. Įmonė užsiėmė elektros energijos gamyba, didmenine ir mažmenine prekyba elektros energija http://rekvizitai.vz.lt/imone/inter_rao_lietuva/.

Valstybinės energetikos reguliavimo tarybos duomenimis, „INTER RAO Lietuva“ didmeninių elektros energijos pardavimų dalis Lietuvos elektros biržoje 2018 m. IV ketvirtį sudarė 88,5 %https://www.vert.lt/SiteAssets/naujienu-medziaga/2018/2018-lapkritis/2018_m_IV_ketv_rinkos_stebesenos_ataskaita.pdf  2018 metų IV ketvirčio Elektros energijos rinkos stebėsenos ataskaita
.

Įmonei priklauso antrinės įmonės Latvijoje, Estijoje ir Lenkijoje, taip pat – vėjo jėgainių parką Lietuvoje valdanti įmonė „Vydmantai wind park“https://interrao.lt/apie-mus/grupes-struktura/ .

 Istorija 
„INTER RAO Lietuva“ veiklą Lietuvoje pradėjo 2002 m. kaip UAB „Energijos realizacijos centras“. Po metų bendrovei buvo suteikta nepriklausomo tiekėjo licencija Lietuvoje https://www.vert.lt/elektra/Puslapiai/licencijos%20ir%20leidimai/nepriklausomo-elektros-energijos-tiekimo-licencijas-leidimus-turincios-imones.aspx  ir leidimas eksportuoti elektros energiją. Pirmosiomis eksporto šalimis tapo Rusija ir Baltarusija, o netrukus įmonei buvo suteiktas ir leidimas importuoti elektros energiją į Lietuvą.

Rusijos energetikos koncerno „Inter Rao UES“ antrinė įmonė Suomijoje „RAO Nordic OY“ 2005 m. įsigijo 18 proc. „INTER RAO Lietuva“ akcijų, o 2007 m. 82 proc. akcijų įsigijo UAB „Scaent Baltic“. Dar po metų „RAO Nordic OY“ padidino valdomo akcijų paketo dalį iki 51 proc. „INTER RAO Lietuva“ tapo antrine pagrindinio elektros energijos prekybos partnerio „Inter Rao UES“ įmone ir 2009 m. - įgaliotąja „Inter Rao UES“  prekybos atstove Baltijos šalyse. Tais pačiais metais bendrovės pavadinimas iš UAB „Energijos realizacijos centras“ buvo pakeistas į UAB „INTER RAO Lietuva“ ir kitų metų pradžioje  įsteigtos antrinės įmonės Latvijoje ir Estijoje: „INTER RAO Latvia“ ir „INTER RAO Eesti“. 

2011 m. „INTER RAO Lietuva” įmonių grupė pradėjo prekiauti Skandinavijos elektros prekybos biržoje „Nord Pool Spot“ Estijos kainų zonoje ir įkūrė antrinę įmonę UAB „IRL Wind“, kuri įsigijo vieną didžiausių Baltijos šalyse veikiančių 30 MW galios vėjo elektrinių parkų vakarinėje Lietuvos dalyje, Kretingos rajonehttp://www.technologijos.lt/n/technologijos/energija_ir_energetika/S-18818/straipsnis/Inter-RAO-Lietuva-perka-Kretingos-vejo-jegainiu-parka-?l=2&p=1&utm_source=Susije_po_straipsniu&utm_medium=Vidine_navigacija&utm_campaign=Vidine_navigacija.

Tai pačiais metais „INTER RAO Lietuva“ tapo didžiausia elektros biržos dalyve pagal apimtis Lietuvoje ir viršijo milijardo litų apyvartą, kuri metų pabaigoje siekė 1,24 mlrd. litų. Per metus bendrovė pardavė 6,2 TWh elektros energijos. Įmonė pasirašė ilgalaikę sutartį su „Inter Rao UES“, kuri suteikė išskirtinę teisę „INTER RAO Lietuva” prekiauti statomos Kaliningrado atominės elektrinės gaminama elektros energija.

2012 m. „INTER RAO Lietuva“ pakeitė teisinį statusą ir tapo akcine bendrovehttp://www.ekonomika.lt/naujiena/inter-rao-lietuva-tapo-akcine-bendrove-31877.html  bei įregistravo antrinę įmonę Lenkijoje „IRL Polska“.

2013 m. įmonė reorganizavo dvi antrines įmones ir UAB „IRL Wind“ buvo prijungta prie UAB „Vydmantai wind park“.

2022 m. balandį dėl sąsajų su Vladimiru Putinu FNTT įšaldė įmonės lėšas, nekilnojamąjį turtą, akcijas. Įmonė siekia paskelbti bankrotą.

 Savininkai 
 51 proc. „INTER RAO Lietuva“ akcijų valdo Suomijos įmonė „RAO Nordic OY“
 29 proc. akcijų priklauso Lietuvos investicinei bendrovei UAB „Scaent Baltic“
 Rinkoje prekiaujama 20% „INTER RAO Lietuva“ akcijųhttps://interrao.lt/investuotojams/akcininkai/.

 Valdymas 
„INTER RAO Lietuva“ įmonei vadovauja generalinis direktorius Giedrius Balčiūnas.https://interrao.lt/apie-mus/valdymas/generalinis-direktorius/

„INTER RAO Lietuva“ Stebėtojų tarybą sudaro:https://interrao.lt/apie-mus/valdymas/stebetoju-taryba/

 Evgeniya Popova, pirmininkė
Danielis Kličmanas
 Jonas Garbaravičius
 Rytis Davidovičius
Valerian Goncharov
Viktor Kolotievskiy
 Vasily Kulikov

„INTER RAO Lietuva“ valdybą sudaro:https://interrao.lt/apie-mus/valdymas/valdyba/

 Alexandra Panina, pirmininkė
 Evgeny Miroshnichenko
Evgeny Sarymsakov
 Giedrius Balčiūnas
 Vidas Čebatariūnas

 Veikla 

INTER RAO Lietuva vykdo elektros energijos importą ir eksportą, užsiima didmenine elektros energijos prekyba Baltijos šalyse pagal sutartis ir elektros biržoje bei mažmenine elektros energijos prekyba (daugiausiai juridiniams asmenims) Baltijos šalyse. Įmonė taip pat teikia reguliavimo ir balansavimo paslaugas tiekėjams ir perdavimo sistemos operatoriams bei vykdo elektros energijos gamybą viename iš didžiausių vėjo jėgainių parke Lietuvoje.

 Elektros energijos gamyba 

„INTER RAO Lietuva“ elektros energijos gamybą vykdo 30 MW vėjo elektrinių parke „Vydmantai wind park“https://interrao.lt/apie-mus/grupes-struktura/vydmantai-wind-park/ , veikiančiame Vakarų Lietuvoje, Kretingos rajone šalia Vydmantų ir Kiauleikių gyvenviečių Kvecių ir Rūdaičių kaimuose.

Vėjo elektrinių parkas per 2012 m. pagamino ir į tinklą patiekė 62,88 GWh elektros energijos. 2011 m. gamybos apimtys siekė 70,25 GWh, 2010 m. - 54,54 GWh, 2009 m. – 57,44 GWh. Pačios įmonės teigimu, „Vydmantai wind park“ 2012 m. pradžioje valdė apie 18,6 proc. Lietuvoje instaliuotos vėjo elektrinių galios https://interrao.lt/apie-mus/grupes-struktura/vydmantai-wind-park/ . 

Pirmoji parko vėjo elektrinė į Lietuvos energetikos sistemos 110 kV perdavimo tinklo atkarpą Palanga – Šventoji buvo įjungta 2006 m. spalio 11 d. per 110/20 kV transformatorinę pastotę „Vėjas-1“ Kiauleikių kaime. Kitos elektrinės įjungtos palaipsniui iki 2007 m. vasario 15 d.

Vėjo elektrinių parke elektros energiją gamina 15 Vokietijos įmonės „Enercon GmbH“ pagamintų „E-70“ modelio vėjo elektrinių, kurių kiekvienos instaliuota galia siekia 2 MW. 

Techniniai „Vydmantai wind park“ vėjo elektrinių duomenyshttps://interrao.lt/apie-mus/grupes-struktura/vydmantai-wind-park/ :

 Pavadinimas  Duomenys Vėjo turbinos tipas  „Enercon E-70“ Instaliuota galia  2000 kW  Sparnuočių diametras  71 m Sparnuočių sukimosi kryptis  pagal laikrodžio rodyklę Sparnuočių skaičius  3 Bokšto aukštis  85,4 m Vėjo jėgainės aukštis  120,5 m Bokšto diametras  2,0 – 3,9 m

 Prekyba 

„INTER RAO Lietuva“ yra vienas didžiausių elektros rinkos dalyvių Lietuvoje ir kitose Baltijos šalyse. Bendrovė aktyviai veikia didmeninėje elektros energijos prekybos rinkoje: prekiauja vienoje didžiausių Europoje Skandinavijos elektros prekybos biržoje „Nord Pool Spot“ ir pagal dvišales sutartis tiekia elektros energiją didžiausiems vartotojams Baltijos šalyse.

Didmeninę prekybą elektros energija „INTER RAO Lietuva“ kartu su antrinėmis įmonėmis „INTER RAO Latvia“ ir „INTER RAO Eesti“ vykdo visose trijose Baltijos šalyse, priklausomai nuo tuo metu esančių rinkos sąlygų.

„INTER RAO Lietuva“ aktyviai veikia ir mažmeninėje prekybos elektros energija rinkoje – bendrovė yra viena didžiausių nepriklausomų elektros energijos tiekėjų Lietuvoje ir plečia veiklą Latvijoje bei Estijoje. Įmonei vienai pirmųjų Lietuvoje buvo išduota nepriklausomo tiekėjo licencija (Valstybinės kainų ir energetikos kontrolės komisija (nuo 2019 m. liepos 1 d. - Valstybinė energetikos reguliavimo taryba) licenciją suteikė 2003 m. kovo 22 d.). Grupės antrinei įmonei Latvijoje „INTER RAO Latvia“ 2010 m. kovo 1 d. buvo suteikta prekybos licencija. Veiklai Estijoje specialūs leidimai nėra reikalingi.

Kompanija aktyviai bendradarbiavo su partneriais Baltijos ir Šiaurės šalyse, Rusijoje, Baltarusijoje ir Lenkijoje.

 Antrinės įmonės 
Įmonių grupei „INTER RAO Lietuva“ priklauso antrinės įmonės:

 „INTER RAO Latvia“
 „INTER RAO Eesti“ 
 „IRL Polska“
 Vėjo jėgainių parkas „Vydmantai wind park“ .

 Šaltiniai 

 Nuorodos 
 AB „INTER RAO Lietuva“ svetainė internete 
 UAB „Vydmantai wind park“ svetainė internete 
 Scaent Baltic. INTER RAO Lietuva
 Rekvizitai.lt

Kategorija: energetikos bendrovės